Melania Trump dhe roli i Zonjës së Parë
Melania Trump ka qenë e rezervuar që kur bashkëshorti i saj u bë president i SHBA, por disa angazhime të fundit sinjalizojnë se ajo mund të marrë një rol më aktiv
Në Departamentin e Shtetit në Uashington, zonja e parë priti fitueset e sivjetshme të çmimit Gruaja e Guximshme tha zonja Trump. Ishte një rast i rrallë kur zonja e parë dilte në publik. Ajo ka preferuar të qëndrojë larg aktiviteteve publike që kur i shoqi u bë president. Në shkurt, ajo ishte në Florida, në një aktivitet të përbashkët me bashkëshorten e kryeministrit japonez, me të cilën vizitoi një muzeum dhe një kopësht botanik. Po në shkurt, ajo ishte përkrah bashkëshortit kur Presidenti Trump priti Kryeministrin izraelit Benjamin Netanyahu së bashku me të shoqen në Shtëpinë e Bardhë dhe ndoqi në Kongres fjalimit e presidentit drejtuar vendit. Por vendimi i saj për të qëndruar në Nju Jork deri kur i biri të mbarojë vitin shkollor ka bërë që ajo të mos jetë e pranishme në shumë aktivitete publike përkrah të shoqit, ndryshe nga bashkëshortet e presidentëve të mëparshëm, thotë profesore Myra Gutin, e cila bëri komente për Zërin e Amerikës përmes Skype-it Zonja Trump ka filluar të marrë mbi vete detyrimet që mbart roli i zonjës së parë. Këtë muaj ajo ishte në një spital pediatrik ku kaloi kohë duke u lexuar libra fëmijëve, si dhe mori pjesë në një drekë në Uashington në Ditën Ndërkombëtare të Gruas. Aktivizmi kundër komenteve negative në internet dhe fuqizimi i grave dhe vajzave janë dy tema të dashura për të. Profesore Gutin thotë se gradualisht zonja Trump mund të fillojë të marrë një rol po aq të madh sa pararendëset e saj: Për momentin, zonja e parë ende po ambjentohet me vëmendjen e shtuar që ka sjellë roli i saj i ri, në krah të personit më të fuqishëm në botë.